 Macalin Cabdiraxmaan waxa uu qaatay qorshe buuxa oo isku tashi ah, wakhtigiisana waxa uu ku koobay khidmadda dhismaha masaajidka, dhagaxa ayuu jabiyaa, dhoobada ayuu qodaa, marka uu aasku madoobaadana waxa uu bilaabaa inuu soo daabulo dhoobadii iyo dhagixii uu maanta diyaariyay, markii hore wuxuu ku bilaabay dusha inuu ku soo guro, markii danbase wuxuu fahmay in Gaari gacan kiradiisa bisha laga sugayo uu ku soo daldasho agabkiisa, kiradaas oo uu ku bixin jiray labaatan doolar oo bishiiba uu mar ka heli jiray dhakhtar ay saaxiibo yihiin oo haatan jaamacad ka dhiga magaalada Hargeysa. 